მეინიშ შტატი

მეინი, მენი (Maine, Me) — შტატი ააშ-ს, ატლანტიშ ოკიანეშ წყარპიჯის, ახალი ინგლისიშ რეგიონს, კანადაშ ხურგაწკჷმა. ადმინისტრაციული ცენტრი — ნოღა ოგასტა. უდიდაში ნოღა დო ონიშოლი — პორტლენდი. ტერიტორიაშ დიდი ნორთი უკინებჷ აპალაჩეფიშ ჸაქჷნდჷრეფს (სიმაღალე 1291 მ-შა). ჰავა ზომიერი ჭოროფა. ჯოხოქ გიადჷ საფრანგეთიშ პროვინციაშ მეჯინათ; 1623 წანას თაქ დიხორეს ინგლისარეფქ, 1652-შე - მასაჩუსეტსიშ ნორთი რე; 1820 წანას შტატო გინირთჷ. ფართობი – 79,9 ვითოში. რელიეფი – აპალაჩიშ გვალეფი, 80% ტყალეფს უკინებჷ. შტატიშ ტერიტორიას რე აკადიაშ ერუანული პარკი. მახორობა – 1,310 ვითოში (ჩეკანამი 98,4%, აფროამერიკალი 0,4 %, ლათინოამერიკალი 0,6%). ნოღაშ მახორობა – 47,5%. ნოღეფი – ოგასტა (ნანანოღა), 20 ვითოში, პორტლენდი, 63 ვითოში, ლევისტონი, 37 ვითოში. ჩინებული ადამიერეფი – ჰენრი ლონგფელო, კეიტ იუჯინი, ედვარდ რობინსონი.